Document ID: 32005R0305

ΚΑΝΟΝΙΣΜΌΣ (ΕΚ) αριθ. 305/2005 ΤΗΣ ΕΠΙΤΡΟΠΉΣ
της 19ης Οκτωβρίου 2004
για την τροποποίηση του κανονισμού (ΕΚ) αριθ. 312/2003 του Συμβουλίου όσον αφορά τις δασμολογικές ποσοστώσεις για ορισμένα προϊόντα που κατάγονται από τη Χιλή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 312/2003 του Συμβουλίου, της 18ης Φεβρουαρίου 2003, που αφορά την εφαρμογή για την Κοινότητα των δασμολογικών διατάξεων που προβλέπονται στη συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (1), και ιδίως το άρθρο 5,
Εκτιμώντας τα ακόλουθα:
(1)
Ο κανονισμός (ΕΚ) αριθ. 312/2003 αφορά την εφαρμογή για την Κοινότητα των δασμολογικών διατάξεων που προβλέπονται στη συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (2).
(2)
Με την απόφασή του 2005/106/ΕΚ (3) το Συμβούλιο ενέκρινε ένα πρωτόκολλο της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, ως συνέπεια της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (εφεξής «το πρωτόκολλο»). Το πρωτόκολλο προβλέπει νέες κοινοτικές δασμολογικές παραχωρήσεις, ορισμένες από τις οποίες περιορίζονται από τις δασμολογικές ποσοστώσεις. Η εφαρμογή αυτών των δασμολογικών ποσοστώσεων απαιτεί την τροποποίηση του κανονισμού (ΕΚ) αριθ. 312/2003.
(3)
Ο όγκος των δασμολογικών ποσοστώσεων για τα σκόρδα (αύξων αριθμός 09.1925), τα επιτραπέζια σταφύλια (αύξων αριθμός 09.1929) και τα ακτινίδια (αύξων αριθμός αριθ. 09.1939) θα αυξάνεται ετησίως κατά 5 % σε σχέση με την αρχική ποσότητα.
(4)
Για το 2004 ο όγκος των νέων κοινοτικών δασμολογικών ποσοστώσεων θα περιοριστεί ανάλογα με την περίοδο για την οποία ανοίγονται οι νέες δασμολογικές ποσοστώσεις.
(5)
Επειδή το πρωτόκολλο προβλέπει ότι οι νέες κοινοτικές δασμολογικές ποσοστώσεις θα ισχύουν από την 1η Μαΐου 2004, ο παρών κανονισμός θα ισχύει από την ίδια ημερομηνία και θα τεθεί σε εφαρμογή το συντομότερο δυνατό.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 312/2003 τροποποιείται σύμφωνα με το παράρτημα του παρόντος κανονισμού.
Άρθρο 2
1. Κατά το 2004, ο όγκος των δασμολογικών ποσοστώσεων όσον αφορά τους αύξοντες αριθμούς 09.1937, 09.1939 και 09.1941 θα περιοριστεί στα οκτώ δωδέκατα του αντίστοιχου ετήσιου όγκου. Η στρογγυλοποίηση των ποσών που αφορούν το βάρος σε χιλιόγραμμα γίνεται πάντοτε προς τα πάνω.
2. Για το 2004 θα προστεθούν 20 τόνοι και 1 000 τόνοι, αντίστοιχα, στις δασμολογικές ποσοστώσεις που αντιστοιχούν στους αύξοντες αριθμούς 09.1925 και 09.1929.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Με εξαίρεση τα σημεία 1 και 2 του παρόντος παραρτήματος, εφαρμόζεται από την 1η Μαΐου 2004.
Τα σημεία 1 και 2 του παρόντος παραρτήματος εφαρμόζονται από την 1η Ιανουαρίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Οκτωβρίου 2004.

Labels: 17
3
6
18
15